Na osnovu člana 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ( “Službeni list CG”, broj 41/18) Ministarstvo finansija i socijalnog staranja, upućuje

**JAVNI POZIV**

nevladinim organizacijama čija su područja djelovanja društvena briga o djeci i mladima

**ZA KONSULTACIJE O NACRTU SEKTORSKE ANALIZE**

**za oblast DRUŠTVENA BRIGA O DJECI I MLADIMA-predlog prioritetne oblasti od javnog interesa i potrebnih sredstava za finansiranje projekata i programa nevladinih organizacija**

**iz Budžeta Crne Gore u 2022. godini.**

Javne konsultacije će trajati 15 dana, od 20. oktobra do 04. novembra 2021. godine.

Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama (Službeni list Crne Gore, broj 39/11 i 37/17). Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.

NACRT SEKTORSKE ANALIZE MOŽETE PREUZETI OVDJE. *(linkovati)*

Komentare, inicijative, predloge i sugestije možete slati poštom na adresu: **Ministarstvo finansija i socijalnog staranja, ul. Stanka Dragojevića, br. 2, Podgorica** (sa naznakom „Javne konsultacije – SEKTORSKA ANALIZA-DRUŠTVENA BRIGA O DJECI I MLADIMA) kao i elektronskim putem na e-mail: ana.terzic@mrs.gov.me .

Kontakt osoba za koordinaciju konsultacija sa zainteresovanim nevladinim organizacijama je Ana Terzić.

Ministarstvo finansija i socijalnog staranja će razmotriti prispjele inicijative, predloge, sugestije i komentare i sačiniti Izvještaj o konsultovanju nevladinih organizacija o Nacrtu sektorske analize za oblast društvena briga o djeci i mladima.

Broj: 16-109-128/21-3939

Podgorica, 20.10.2021. godine